**ELŐTERJESZTÉS**

**Tiszavasvári Város Önkormányzata Képviselő-testületének**

**2017. július 27-én tartandó ülésére**

**Az előterjesztés tárgya**: **Járóbeteg szakellátás nem szakorvosi óraszámainak emeléséről**

Melléklet: 1. melléklet: Rehabilitációs Team Kft. kérelem

2. melléklet: TIVESZ Kft. vélemény

Az előterjesztés előadója: Dr. Fülöp Erik polgármester

Témafelelős: Petruskáné dr. Legeza Tímea osztályvezető

Ügyiratszám: 250/2017.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | 4. melléklet 1.30. pont |
| Szociális és Humán Bizottság | 5. melléklet 1.11. pont |

Az ülésre meghívni javasolt szervek, személyek:

|  |  |
| --- | --- |
| Nácsáné dr. Kalán Eszter  ügyvezető | kalaneszter@gmail.com |
| Rehabilitációs Team Kft.  Volosinóczki Béla ügyvezető | rehabteamkft@gmail.com |

Egyéb megjegyzés:

nincs……………………………………………………………………………………………………………………………………………………………………

Tiszavasvári, 2017. július 20.

**Petruskáné dr. Legeza Tímea**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu.

Témafelelős: Petruskáné dr. Legeza Tímea

**ELŐTERJESZTÉS**

**- a Képviselő-testülethez-**

**Járóbeteg szakellátás nem szakorvosi óraszámainak emeléséről**

**Tisztelt Képviselő-testület!**

**I. jelenlegi helyzet, kérelem**

A járóbeteg szakorvosi és nem szakorvosi ellátásokat érintő közbeszerzési eljárás előkészítésekor felmerült az igény arra, hogy a közeljövőben **a fizioterápia ellátásra eső nem szakorvosi óraszámok** **többletkapacitás-befogadási eljárás során emelkedjenek**.

Jelenleg a Rehabilitációs Team Kft. (továbbiakban: Rehab. Kft.) **közreműködőként 15 órában** (7,5 óra fizikoterápia/hét és 7,5 óra gyógytorna/hét) **látja el a fizioterápia** szolgáltatást. A Rehab. Kft. 2017. június 30. napján kelt kérelmében (mely az előterjesztés 1. mellékletét képezi) az **óraszám megemeléshez történő hozzájárulást kéri a Képviselő-testülettől, az alábbi javaslat szerint:**   **fizikoterápia + 22,5 óra/hét**

**gyógytorna + 22,5 óra/hét**

A kérelem beérkezését követően megkerestem az egészségügyi szolgáltatást végző **Tiszavasvári Egészségügyi Nonprofit Kft.** (továbbiakban: TIVESZ Kft.) **ügyvezetőjét** annak érdekében, hogy **a kérelemben foglaltak tekintetében adja meg véleményét**, a Képviselő-testület megalapozott döntésének elősegítése érdekében. A szakmai vélemény az előterjesztés 2. mellékletét képezi.

**II. Jogszabályi háttér**

Az egészségügyi ellátórendszer fejlesztéséről szóló 2006. évi CXXXII. törvény ***végrehajtásáról szóló 337/2008. (XII. 30.) Korm. rendelet*** 13-15/A §-a alapján lehetősége van **az egészségügyi szolgáltató fenntartójának**, hogy járóbeteg szakellátásban szakorvosi, illetve nem szakorvosi többlet óraszám befogadását kérelmezze.

A kérelmet a **Többletkapacitás-befogadási Bizottság bírálja el**, amely minden év áprilisában és **szeptemberében ülésezik**, és megtárgyalja **az ülés időpontját megelőző második hónap utolsó napjáig hiánytalanul beérkezett kérelmeket.**

Amennyiben a Képviselő-testület úgy dönt és támogatja a javaslatot, a Bizottság szeptemberi ülésén **a kérelmet csak abban az esetben tárgyalja, ha az hiánytalanul 2017. július 31. napjáig benyújtásra kerül**.

A kérelemhez **mellékelni kell** többek között **a befogadás szükségességének részletes szakmai indokolását,** a befogadás **fenntarthatóságát alátámasztó pénzügyi hatásvizsgálatot**, megjelölve a szolgáltatás éves felvállalt mennyiségét, a szükséges teljesítményvolument.

A Nemzeti Egészségbiztosítási Alapkezelő, mint eljáró hatóság tájékoztatása alapján a kérelem benyújtásakor **meg kell határozni, hogy mely szakmára, mennyi többletóraszámot kér** az önkormányzat, és azt is, hogy ehhez **milyen mértékű teljesítményvolumen emelést** tart szükségesnek.

Fentiek kidolgozásához a **TIVESZ Kft**. **rendelkezik a szükséges információval és adatokkal,** és ennek megfelelően **a Rehabilitációs Team Kft-vel,** mint közreműködővel **együttműködve** tudja elkészíteni azt **a dokumentációt,** amely **alapját képezheti a többletkapacitás-befogadási eljárás megindításának.**

**III. Óraszámemelés hatása a közbeszerzési eljárásra**

A járóbeteg szakellátás tekintetében **közbeszerzési eljárás lefolytatására került sor**, mely **érvényesen és eredményesen lezárult**. Az aláírt feladat-ellátási szerződések alapján a nyertes ajánlattevők részére történő **tényleges feladatellátás** a - szakorvosi óraszámok vonatkozásában - folyamatban lévő **átcsoportosítási kérelem elbírálását követően realizálódhat**.

Az önkormányzat **közbeszerzési tanácsadójának írásbeli szakvéleménye alapján** tájékoztatom a Képviselő-testületet, hogy **az óraszámemelés** - kedvező elbírálása esetén - **a következőket jelentheti közbeszerzési szempontból,** a lefolytatott eljárásra tekintettel:

**III.1** Amennyiben a közbeszerzési törvény szerződésmódosításra vonatkozó rendelkezései alapján csupán a **megemelt óraszám tekintetében a feladat-ellátási szerződés módosítása szükséges,** arról tájékoztató hirdetmény közzétételével kell értesíteni az eljárásban érintetteket, számolva ennek költségével.

III.2 Amennyiben a szerződésmódosításra vonatkozó rendelkezések nem alkalmazhatók, a **megemelt óraszámok tekintetében új közbeszerzési eljárás kiírása válik szükségessé.**

Az, hogy fenti két lehetőség közül **jelen esetben konkrétan melyiket kell alkalmazni, a Közbeszerzési Hatóság hivatalos állásfoglalása alapján dönthető majd el,** melyet a közbeszerzési tanácsadó közreműködésével jelen előterjesztés készítésével egyidejűleg megkérek. A hatóság állásfoglalásáról a Képviselő-testületet haladéktalanul tájékoztatom.

**IV. Javaslat**

Javaslom, hogy a fenti kérelem benyújtása érdekében a Képviselő-testület **kérje fel a TIVESZ Kft. ügyvezetőjét,** hogy **a nem szakorvosi óraszámok 22,5 fizikoterápia és 22,5 gyógytorna többletórával történő emelése iránti kérelmet dolgozza ki, és azt** az illetékes hatóságnál **határidőben, a jogszabályban meghatározottak alapján, az abban foglalt feltételeknek megfelelően nyújtsa be.**

Fentiek alapján kérem a Tisztelt Képviselő-testületet, hogy a határozati javaslatot fogadja el.

Tiszavasvári, 2017. július 20.

**Dr. Fülöp Erik**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…../2017.(…...) Kt. számú**

**határozata**

**járóbeteg szakellátás nem szakorvosi óraszámainak emeléséről**

**(amely a Tiszavasvári Egészségügyi Nonprofit Kft. taggyűlése** **vonatkozásában a** …**/2017.(…...) számú alapítói határozatnak minősül)**

Tiszavasvári Város Önkormányzata Képviselő-testülete az  egészségügyi ellátórendszer fejlesztéséről szóló 2006. évi   CXXXII. törvény 7. § (3) bekezdése alapján az alábbi határozatot hozza:

1. Úgy dönt, hogy **kezdeményezi a tiszavasvári járóbeteg szakellátás nem szakorvosi óraszámainak 45 órával történő megemelését, a fizioterápia szakma óraszámainak növelése érdekében, az alábbi megosztás szerint: fizikoterápia 22,5 többletóra és gyógytorna 22,5 többletóra.**

2. **Utasítja a Tiszavasvári Egészségügyi Nonprofit Kft. ügyvezetőjét**, hogy az 1. pontban meghatározott **óraszámemelés érdekében az engedélyezéshez szükséges kérelmet és a kérelmet alátámasztó dokumentációt** – a vonatkozó jogszabályi előírásoknak megfelelően, az abban foglalt határidőket figyelembe véve **– készítse el.**

**Határidő**: haladéktalanul **Felelős**: Nácsáné dr. Kalán Eszter ügyvezető

3. Felhatalmazza a polgármestert 2. pontban meghatározott **kérelem aláírására.**

**Határidő**: esedékességkor **Felelős**: Dr. Fülöp Erik polgármester

**4. Felhatalmazza a Tiszavasvári Egészségügyi Nonprofit Kft. ügyvezetőjét** az **1. pontban meghatározott kérelem** illetékes hatósághoz történőbenyújtására, és **ezen kérelem alapján az engedélyezési eljárás során szükséges nyilatkozatok megtételére.**

**Határidő**: 2017. július 31. **Felelős**: Nácsáné dr. Kalán Eszter ügyvezető

5. Felkéri a polgármestert, a pályázat eredményéről számoljon be a Képviselő-testület részére.

**Határidő**: esedékességkor **Felelős**: Dr. Fülöp Erik polgármester

6. Felkéri a polgármestert, hogy a döntésről tájékoztassa a Kft. ügyvezetőjét. A 2013. évi V. tv. (Ptk.) 3:109 § (4) bek. alapján az egyszemélyes társaság legfőbb szerv hatáskörébe tartozó kérdésekben az alapító döntése az ügyvezetéssel való közléssel válik hatályossá.

**Határidő**: azonnal **Felelős**: Dr. Fülöp Erik polgármester